สวัสดีค่ะรบกวนสอบถามคุณค่ะ1. เมื่อวันไปออกกำลังกายที่ฟิตเนส โดยมีเทรนเนอร์ เป็นท่าคาดิโอทั่งไป ซึ่งหลังจากปีใหม่หยุดเล่นมา 2 สัปดาห์ เล่นไปได้จนจะครบชั่วโมง แล้วมีอาการหน้ามืดตาลาย เหมือนจะเป็นลมเลยพัก กลับบ้านวัดความดันต่ำ เกิดจากอะไรคะ เราควรไปพบแพทย์เช็คอะไรมั๊ยคะ ขอบล่วงหน้านะคะสำหรับคำตอบ2. ช่วงนี้อากาศแย่มากๆในกรุงเทพฯ บางคนเป็นไข้หวัดสายพันธ์ต่างๆ เราควรไปพบแพทย์เพื่อฉีดวัคซีนมั๊ยคะ กังวลว่าถ้าไปฉีดแล้วจะทำให้เราป่วยมาทำงานไม่ได้ รบกวนขอคำแนะนำด้วยจากคุณด้วยนะคะขอบล่วงหน้านะคะสำหรับคำตอบ
สวัสดีค่ะ ความดันที่ต่ำนั้นคงจะต้องทราบตัวเลขที่แน่นอนด้วย จึงจะบอกได้ว่าต่ำผิดปกติหรือไม่ การมีอาการคล้ายจะหน้ามืด เป็นลม อาจเกิดจาก-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน รักษาด้วยการรับประทานยาแก้เวียนศีรษะ-การเปลี่ยนท่าทางที่เร็วเกินไป ทำให้เลือดไปเลี้ยงสมองไม่พอชั่วคราว-ระดับน้ำตาลในเลือดต่ำ-โลหิตจางแนะนำหากมีอาการให้รีบนั่งพัก การเปลี่ยนท่าทางช้าๆ รับประทานยาแก้เวียนศีรษะ ดื่มน้ำมากๆ อยู่ในที่ที่อากาศถ่ายเทดี พักผ่อนให้เพียงพอ รับประทานอาหาร 3 มื้อให้ตรงเวลาส่วนการรับวัคซีนไข้หวัดใหญ่นั้นสามารถไปรับได้เลย เพื่อช่วยลดโอกาสและความรุนแรงที่จะเกิดขึ้นหากกรณีเป็นโรคขึ้นมา หลังรับวัคซีน อาจจะมีอาการปวดที่ฉีดหรือมีไข้ต่ำๆได้ประมาณ 1-2 วันแรก สามารถรับประทานยาแก้ปวด ลดไข้เพื่อบรรเทาอาการได้ค่ะ